VIGAN CITY - Natnag iti dakulap dagiti otoridad dagiti dua nga agpampammarang an optometrist idiay Brgy. Lubong, Sta. Lucia, Ilocos Sur.
Binigbig dagiti otoridad dagiti dua a suspek nga isuda Marcela Reyes Advincula, a taga-Silang, Cavite ken ni Thelma Makinanu, sales agent a taga-Quezon City.
Maibasar iti imbestigasyon ti Sta. Lucia-PNP, nagreklamo dagiti dua a doktor nga isuda Dr. Shiela Granada ken Dr. Mario Roberto Ablang Granada kalpasan a naaktuan da isuda nga agar- aramid iti reading glasses ken agsingsingir da iti kuarta manipud kadagiti kliente da.
Kinuna pay dagiti dua a doktor, saan a rehistrado ken lisensiyado nga optometrist dagiti suspek ken saan da nga otorisado nga agaramid iti anteohos.
Naala manipud iti ikot da Makinanu ken Advincula dagiti innem a men's frame; 27 women's frame, maysa a set ti trial case, lenses ken cash money a P1,300.00.
Iti agdama ket nakabalud dagiti dua a suspek idiay PNP- Sta. Lucia.
ilo_Latn ilo_Latn ilo_Latn ilo_Latn ilo_Latn ilo_Latn